Giurgiu

Giurgiu je mesto v Rumunsku, ktoré je administratívnym centrom rovnomennej župy. Poloha a prírodné pomery Mesto sa nachádza na juhu župy, ktorá sa nachádza na juhu Rumunska. Rozkladá sa na močaristých nivách Dunaja, ktorým sa tiahne hranica medzi Rumunskom a Bulharskom. Na Dunaji sú v katastri mesta štyri ostrovy, tri bez väčšieho významu, štvrtý, najväčší s významným prístavom Smarda. Na druhom brehu Dunaja sa nachádza bulharské mesto Ruse. Obe mestá spája Most priateľstva Giurgiu-Ruse, jeden z dvoch mostov medzi Rumunskom a Bulharskom. Ekonomika a doprava Okrem vyššie spomenutého mostu je pre mesto z dopravného hľadiska významná železničná trať Bukurešť - Giurgiu, ktorá je prvou železničnou traťou otvorenou v Rumunsku. Giurgiu vyváža drevo, petrolej, soľ a pšenicu a dováža železo, uhlie a textílie. Významný pre mesto je Dunaj, veľkú časť príjmov predstavuje prístav na Smarde. História Prvé osídlenie mesta je dokázané z obdobia Dácijskej ríše, v prvom storočí pred naším letopočtom. Mesto ako také však bolo založené až niekedy v 14. storočí, a to ako prístav na Dunaji. Často oň boli vedené vojny, ako o významný strategický bod. Striedavo bolo súčasťou Osmanskej ríše a ostatných ríš na tomto území. Demografia Vývoj počtu obyvateľov 1900 - 13977 1912 - 20629 1930 - 31016 1948 - 30197 1956 - 32613 1966 - 39199 1977 - 51544 1992 - 74191 2002 - 69587 2011 - 54655 Osobnosti Ioan A. Bassarabescu (1870–1952), spisovateľ Paraskev Stoyanov (1876–1940), bulharský fyzik a chirurg Tudor Vianu (1898–1964), literárny kritik Vasil Zlatarov (1869–1932), bulharský priekupník letectva Mihaela Mihai (1946), rumunská speváčka Partnerské mestá Ruse, Bulharsko